“Soy guardián de la armonía”, el nou himne de la Policia Local, compost pel burjassoter Manuel Morcillo
2025-07-24

La seua passió per la música, per la composició, pels concordes més acurats i perfectes és el que ha portat a Manuel Morcillo a composar el nou Himne de la Policia Local de Burjassot, el qual es podia escoltar per primera vegada en en marc de la festivitat de la Policia Local del municipi, celebrada el passat novembre.

Tímid i alhora valent en tot allò referent al món de la música, Manuel, animat pel Comissari Principal Cap de la Policia Local de Burjassot José Javier Collado, que li va proposar la composició de l’himne, es va posar a treballar en una composició molt emotiva que representa la valentia i l’esforç que cada dia demostra la Policia Local per a salvaguardar la seguretat de les veïnes i els veïns del municipi.

‘Soy guardián de la armonía’ és el nom de l’himne, la lletra del qual ha sigut creada pel propi comissari principal i per l’agent de la Policia Local de Burjassot Juan Luis Barragán Escobar i que s’ha gravat a cavall entre Albacete i Madrid, gràcies a la col·laboració de la Direcció General de la Guàrdia Civil. També han participat Celio Crespo Esparza, director de la Banda de Música de la Guàrdia Civil; Juan Carlos Vila Corbera, professor del Real Conservatori Professional de Música i Dansa d’Albacete i Policia Nacional i el tenor Juan Ledesma de la Concepción, encarregat d’interpretar l’himne en el Dia de la Policia Local.

Manuel Morcillo ha volgut reconéixer la labor dels lletristes de l’himne i els va entregar la partitura del mateix en presència de l’alcalde de Burjassot, Rafa García i del subdelegat del Govern en la Comunitat Valenciana, Luis Felipe Martínez.